Hvernig starfsfólk getur stutt við sjálfræði fatlaðs fólks
Í þessari ritgerð ætla ég að skoða sjálfræði fatlaðs fólks með áherslu á fólk sem þarf mikinn stuðning í daglegu lífi og leitast við að svara spurningunni: Hvað getur starfsfólk gert til að styðja við og efla sjálfræði þeirra einstaklinga sem það aðstoðar? Ritgerðinni er skipt í þrjá kafla. Í fyrsta kafla eru skoðuð fræðileg sjónarhorn á fötlun og kenningar um sjálfræði og aðstæðubundið sjálfræði. Í öðrum kafla er skoðað hvernig sjálfræði birtist í samningi Sameinuðu þjóðanna um réttindi fatlaðs fólks og í íslenskum lögum ásamt því að hlutverk réttindagæslumanna og persónulegra talsmanna er skoðað. Í þriðja kaflanum er svo skoðað hlutverk starfsfólks í þjónustu við fatlað fólk og hvernig persónumiðuð þjónusta, hugmyndafræðin um sjálfstætt líf, valdeflingu og þjónandi leiðsögn getur gefið starfsfólki verkfæri sem stutt geta við sjálfræði og sjálfsákvörðunnarrétt þeirra sem það aðstoðar.
BA ritgerðir, Þroskaþjálfafræði, Fatlaðir, Sjálfræði, Stuðningsúrræði
Networked Digital Library of Theses and Dissertations